Unigolion Cysylltiedig - Conwy Social Services Annual Report
You are here: Home / 2014-15 / Unigolion Cysylltiedig
Unigolion Cysylltiedig
Fel opsiwn parhaol ar gyfer Plant sy'n Derbyn Gofal rydym yn hyrwyddo i blant aros o gyda'u teulu neu gyda'r oedolion hynny y maent yn gysylltiedig â nhw.
Unigolyn Cysylltiedig yw perthynas, ffrind neu unrhyw berson arall sydd â chysylltiad â phlentyn/person ifanc sy'n derbyn gofal gan yr awdurdod lleol. Mae hyn yn cynnwys neiniau a theidiau, modrybedd ac ewythrod, brodyr a chwiorydd sy'n oedolion ac aelodau eraill o'r teulu sy'n oedolion a ffrindiau sydd â chysylltiad pwysig â'r plentyn.
Y dasg, y gofynnwyd i ni gwblhau gan y NWHOS oedd datblygu ymarfer a sicrhau cysondeb o ran y broses asesu ar gyfer Ffrindiau a Theulu fel Gofalwyr ar draws chwe Awdurdod Gogledd Cymru.
Mae'r Adolygiad Cyfiawnder Teuluol wedi canolbwyntio'r awdurdod i ystyried yn wirioneddol y Teulu neu unigolion cysylltiedig fel y cynllun gofal a ffafrir ar gyfer plant sydd angen lleoliad sefydlog a diogel ac fel opsiwn parhaol
Fel rhan o'r gwaith Personau Cysylltiedig Rhanbarthol, crëwyd asesiad rhanbarthol. Roedd gan Gonwy rôl ymarferol wrth gynnal y datblygiad hwn
Creodd yr awdurdod lleol brotocol cyn achos yn ogystal â chynnal ymarferiad mapio i edrych ar effaith pobl gysylltiedig o ran adnoddau i gyflawni'r gwaith. Yn dilyn y gwaith mapio hwn teimlwyd bod gan y gweithwyr Cymdeithasol maethu arbenigedd i gynnal yr asesiad ar yr oedolion. Felly mae'r Gwasanaeth Maethu yng Nghonwy wedi dyrannu gweithiwr cymdeithasol asesu pobl gysylltiedig llawn amser a swydd ran amser arall. Bydd y staff unigol hyn wedyn yn dod yn arbenigwyr, yn asesu oedolion sy'n addas i ofalu am blant yn barhaol.
Er mwyn sicrhau bod yr holl staff wedi cael y gwaith ymchwil a'r hyfforddiant angenrheidiol ym maes pobl gysylltiedig comisiynwyd hyfforddiant i aelodau'r panel, staff gwaith maes a staff maethu
Sefydlwyd gweithgor rhanbarthol ac maent yn dal yn cyfarfod yn rheolaidd i adolygu'r offeryn asesu
Gan fod hwn yn faes lle mae galw newydd ar ein Gwasanaethau, rydym ar hyn o bryd yn gweithio ar ddatblygu ein dangosyddion perfformiad o ran unigolion cysylltiedig ac asesiadau hyfywedd
Rydym wedi datblygu ein prosesau ynghylch gwiriadau cychwynnol sy'n cynorthwyo wrth gyflawni amserlenni ar gyfer y llys a datblygu ein systemau monitro
Rydym ar hyn o bryd yn adolygu'r asesiad ariannol ac yn ystyried effaith hyn ar draws Gogledd Cymru
Mae'r Gweithiwr Cymdeithasol goruchwylio gofal carennydd wedi arbrofi gyda grŵp ar gyfer perthnasau y gallai gofalwyr cysylltiedig fynd iddi yn y dyfodol.